Document ID: 31995D0297

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουλίου 1995 για την έγκριση της πρώτης τροποποίησης του προγράμματος το οποίο υπέβαλε η Γερμανία σχετικά με την καταπολέμηση της κλασικής πανώλης των αγριόχοιρων στις περιοχές Mecklenburg - Δυτική Πομερανία, Κάτω Σαξονία και Ρηνανία Παλατινάτο (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (95/297/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 80/217/ΕΟΚ του Συμβουλίου της 22ας Ιανουαρίου 1980 για τη θέσπιση κοινοτικών μέτρων όσον αφορά την καταπολέμηση της κλασικής πανώλης των χοίρων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6α παράγραφος 3,
Εκτιμώντας:
ότι με την απόφαση 93/617/ΕΚ (2) η Επιτροπή ενέκρινε το πρόγραμμα την καταπολέμηση της κλασικής πανώλης των αγριόχοιρων στις περιοχές Mecklenburg - Δυτική Πομερανία, Κάτω Σαξονία και Ρηνανία Παλατινάτο το οποίο υπέβαλε η Γερμανία 7 ότι οι γερμανικές αρχές ενημέρωσαν, στις 7 Μαρτίου 1995, την Επιτροπή σχετικά με τις τροποποιήσεις του αρχικού προγράμματος προκειμένου να ληφθεί υπόψη η εξέλιξη της εν λόγω ασθένειας 7 ότι οι υπηρεσίες της Επιτροπής εξέτασαν τις τροποποιήσεις αυτές και κατέληξαν στο συμπέρασμα ότι είναι σύμφωνες με τις διατάξεις της οδηγίας 80/217/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η τροποποίηση του προγράμματος το οποίο υπέβαλε η Γερμανία για την καταπολέμηση της κλασικής πανώλης των αγριόχοιρων στις περιοχές Mecklenburg - Δυτική Πομερανία, Κάτω Σαξονία και Ρηνανία Παλατινάτο εγκρίνονται δια της παρούσης.
Άρθρο 2
Η Γερμανία θα θέσει σε ισχύ, τους νόμους, κανονισμούς και διοικητικές διατάξεις για την εφαρμογή της τροποποίησης του προγράμματος το οποίο αναφέρεται στο άρθρο 1.
Άρθρο 3
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 19 Ιουλίου 1995.

Labels: 20
18
6